smcproject/ml-wiki-sentences huggingface dataset:
1839-ൽ മാത്യാസ് ജേക്കബ് ഷ്ലീഡനും തിയൊഡോർ ഷ്വാനും ചേർന്നാണ് ഇത് അവതരിപ്പിച്ചത്.
ജീവശാസ്ത്രത്തിന്റെ വളർച്ചയിലെ സുപ്രധാനമായ ഒരു നാഴികക്കല്ലായി ഇന്നും ഈ സിദ്ധാന്തം നിലനിൽക്കുന്നു.
മൂന്നു അടിസ്ഥാന തത്ത്വങ്ങളാണു കോശസിദ്ധാന്തത്തിനുള്ളത്.
അവ താഴെക്കൊടുക്കുന്നു: എല്ലാ ജീവശരീരവും കോശനിർമ്മിതമാണ്.
ജീവന്റെ ഏറ്റവും അടിസ്ഥാന ഘടകം കോശമാണ്.
എല്ലാ കോശങ്ങളും മുമ്പുണ്ടായിരുന്ന ജീവനുള്ള കോശങ്ങളിൽ നിന്നുമുണ്ടാകുന്നു.
സൂക്ഷ്മദർശിനികൾ അന്റൺ വാൻ ല്യൂവെൻ ഹോക്കിന്റെ 17മ് നൂറ്റാണ്ടിലെ സൂക്ഷ്മദർശിനി 270 ഇരട്ടി വലിപ്പത്തിൽ കാണിക്കാൻ പ്രാപ്തമായത്
സൂക്ഷ്മദർശിനികളുടെ കണ്ടുപിടിത്തത്തിനു ശേഷമാണു കോശങ്ങളെ കണ്ടെത്താൻ കഴിഞ്ഞത്.
റോമക്കാർക്കു ഭൂതക്കണ്ണാടി നിർമ്മിക്കാൻ അറിയാമായിരുന്നു.
ഭൂതക്കണ്ണാടിയ്ക്കടിയിൽ വച്ച വസ്തുക്കൾ വലുതായിക്കാണപ്പെടുന്നതായി അവർ കണ്ടെത്തി.
ഇറ്റലിയിൽ 12ആം നൂറ്റാണ്ടിൽ സാല്വീനോ ഡി അർമാതെ ഒരു കണ്ണിൽ വച്ച് ഉപയോഗിക്കാവുന്ന കണ്ണട നിർമ്മിച്ചു.
ഒരു കണ്ണുവച്ച് വസ്തുക്കളെ വലുതാക്കി കാണാൻ ഇങ്ങനെ കഴിഞ്ഞു.
1590ൽ ഡച്ച് കണ്ണട നിർമ്മാതാവായ സക്കറിയാസ് ജാൻസെൻ ലെൻസുകൾ വച്ചു പരീക്ഷണം ചെയ്തിരുന്നു.
ഇതു സൂക്ഷ്മദർശിനികളുടെ നിർമ്മാണത്തിനു വഴിവച്ചു.
ജാൻസെൻ തന്റെ പരീക്ഷണങ്ങളിലൂടെ 9x വരെ വലിപ്പത്തിൽ കാണാനുള്ള സംവിധാനമുണ്ടാക്കിയിരുന്നു.
പക്ഷെ വസ്തു വ്യക്തതയില്ലതെയാണു കാണപ്പെട്ടത്.
1595ൽ ജൻസെനും അദ്ദേഹത്തിന്റെ പിതാവും കൂടി ആദ്യ സംയുക്ത സൂക്ഷ്മദർശിനി (compound microscope) നിർമ്മിച്ചു.
ഭൂതക്കണ്ണാടികൾക്കു വസ്തുക്കളെ വലുതാക്കിക്കാണിക്കാൻ കഴിവുണ്ടെങ്കിലും അവയെ സൂക്ഷ്മദർശിനികൾ ആയി കരുതിയിരുന്നില്ല.
ഒരു സംയുക്ത സൂക്ഷ്മദർശിനിക്ക് ഒരു കുഴലിനു രണ്ടറ്റത്തും ഓരോ ലെൻസു വീതമുണ്ട്.
എന്നിരുന്നാലും,യഥാർത്ഥത്തിൽ ആദ്യമായി ഒരു സൂക്ഷ്മദർശിനി കണ്ടുപിടിക്കുകയും ഉപയോഗിക്കുകയും ചെയ്തത് അന്റൺ വാൻ ല്യൂവെൻ ഹോക്ക് തന്നെയാണ്.
റോബർട്ട് ഹൂക്കിന്റെ  സൂക്ഷ്മദർശിനി
1648ൽ തുണിക്കച്ചവടക്കാരനായിരുന്ന അദ്ദേഹത്തിനു ആംസ്റ്റെർഡാമിൽ വച്ച്, ഒരു തൊഴില്പരിശീലനപരിപാടിയിൽ പങ്കെടുത്തപ്പോൾ അവിടെ വച്ച് കണ്ട ഒരു സൂക്ഷ്മദർശിനിയിൽ താല്പര്യം തോന്നി.
1668 നു മുൻപ് ഏതോ ഒരു നാളിൽ അദ്ദേഹം ലെൻസുകൾ ഉരച്ചുണ്ടാക്കാൻ പഠിച്ചു.
ഇതു അവസാനം സ്വന്തമായി ഒരു നല്ല സൂക്ഷ്മദർശിനി നിർമ്മിക്കുവാൻ അദ്ദേഹത്തെ പ്രാപ്തനാക്കി.
അദ്ദേഹത്തിന്റേത് ശക്തികൂടിയ ലളിതമായ ഒറ്റ ലെൻസ് ഭൂതക്കണ്ണാടിയായിരുന്നു.
അതൊരു സംയുക്ത സൂക്ഷ്മദർശിനി ആയിരുന്നില്ല.
പക്ഷെ ഇതിന് 270x ശക്തിയുണ്ടായിരുന്നു.
ഇതു വലിയ ഒരു പുരോഗമനം തന്നെയായിരുന്നു.
കാരണം, അദ്ദേഹത്തിനു മുൻപ് പരമാവധി 50x (50 ഇരട്ടി) ശക്തിയുള്ള സൂക്ഷ്മദർശിനി മാത്രമേ കണ്ടുപിടിച്ചിരുന്നുള്ളു.
ല്യൂവെൻ ഹോക്കിന്റെ സൂക്ഷ്മദർശിനിയേക്കാൾ ശക്തിയുള്ള ഒരു സൂക്ഷ്മദർശിനി നിർമ്മിക്കുവാൻ200 വർഷങ്ങൾക്കു ശേഷം 1850കൾ വരെ ആർക്കും കഴിഞ്ഞില്ല.
സൂക്ഷ്മദർശിനികൾ നിർമ്മിച്ചിരുന്ന കാൾ സീസ്സ് എന്ന ജർമൻ എഞ്ചിനീയർ ആണു അദ്ദേഹം ഉപയോഗിച്ചിരുന്ന ലെൻസുകൾക്കു മാറ്റം വരുത്താൻ പിന്നീട് ശ്രമിച്ചത്.
പക്ഷെ ഇവയുടെ ദർശനനിലവാരം കൂട്ടൻ അദ്ദേഹത്തിനു സ്വയം കഴിഞ്ഞില്ല.
അദ്ദേഹം ഓട്ടോ സ്കോട്ട് ഏണസ്റ്റ് അബ്ബി എന്നിവരുടെ സഹായത്താലാണു അദ്ദേഹം അതു സാധിച്ചത്.
പിന്നീട് 1920കളിൽ ഇലക്ട്രോൺ സൂക്ഷ്മദർശിനി (electron microscope) വികസിപ്പിച്ചു.
ഇതുപയോഗിച്ച് ഒരു തരംഗദൈർഘ്യത്തിനേക്കാൾ ചെറിയ വസ്തുക്കളെ വരെ കാണാൻ നമുക്കു കഴിവുണ്ടാക്കി..
ശാസ്ത്രത്തിന്റെ സാധ്യതകൾ മാറ്റിമറിക്കാൻ ഈ കണ്ടുപിടിത്തത്തിനായി.
1665ൽ റോബർട്ട് ഹൂക്ക് ആണ് ആദ്യമായി കോശത്തെ  കണ്ടെത്തിയത്.
അദ്ദേഹത്തിന്റെ പുസ്തകമായ മൈക്രോഗ്രാഫിയ എന്ന പുസ്തകത്തിൽ തന്റെ കണ്ടുപിടിത്തത്തെപ്പറ്റി വിവരിക്കുന്നുണ്ട്.
തന്റെ പ്രാകൃതമായ സംയുക്ത സൂക്ഷ്മദർശിനിയിലൂടെ അദ്ദേഹം നിരീക്ഷിച്ച 60 വ്യത്യസ്ത വസ്തുക്കളുടെ വിശദാംശങ്ങൾ ഈ പുസ്തകത്തിൽ വിവരിക്കുന്നു.
ഒരു നിരീക്ഷണം കോർക്കിന്റെ വളരെ നേർത്ത ഛേദം ഉപയോഗിച്ചായിരുന്നു.
ഹൂക്ക് അനേക എണ്ണം ചെറുസുഷിരങ്ങൾ ഈ കോർക്കിന്റെ ഛേദത്തിൽ കണ്ടു.
അദ്ദേഹം അവയ്ക്ക് അറകൾ എന്ന അർഥമുള്ള സെൽ (cell - കോശങ്ങൾ) എന്ന പേരു നൽകി.
ഈ വാക്ക് ലാറ്റിൻ വാക്കായ 'സെല്ല' (cella) യിൽ നിന്നാണുണ്ടായത്.
സന്യാസിമാർ താമസിക്കുന്നതു പോലുള്ള ചെറിയ മുറിയെന്നാണ് ഇതിനർത്ഥം.
സെല്ലുലേ (cellulae)എന്നും ഈ സുഷിരങ്ങൾ അറിയപ്പെട്ടു.
ആറു വശങ്ങളുള്ള സുഷിരങ്ങളായ തേനീച്ചയുടെ അറകളെയും ഇങ്ങനെ വിളിക്കുന്നുണ്ട്.
എന്നിരുന്നാലും, റോബർട്ട് ഹൂക്കിനു ഇവയുടെ യഥാർഥ ഘടനയോ ധർമ്മമോ അറിയില്ലായിരുന്നു.
സസ്യകലകളിലെ പൊള്ളയായ കോശഭിത്തികളാണ് ഹൂക്ക്, സെൽ (അറകൾ) എന്നു കരുതിയത്.
അദ്ദേഹത്തിന്റെ കാലത്തുള്ള ശക്തികുറഞ്ഞ സൂക്ഷ്മദർശിനിയിലൂടെ ഹൂക്കിനു താൻ നിരീക്ഷിച്ച കോശങ്ങളിലെ മറ്റു കോശഭാഗങ്ങൾ കണ്ടെത്താൻ കഴിയുമായിരുന്നില്ല.
അതിനാൽ, അദ്ദേഹം ഈ സെല്ലുലേ (അറകൾ) ജീവനുള്ളവയാണെന്നു ചിന്തിച്ചില്ല.
അദ്ദേഹത്തിന്റെ നിരീക്ഷണങ്ങളിൽ മിക്ക ജീവകോശത്തിലും കാണപ്പെടുന്ന മർമ്മമോ മറ്റെന്തെങ്കിലും അവയവങ്ങളോ കാണാനായില്ല.
കോശസിദ്ധാന്തത്തിന്റെ ആധുനിക വ്യാഖ്യാനം
ആധുനിക കോശസിദ്ധാന്തത്തിന്റെ പൊതുവായി അംഗീകരിച്ച ഭാഗങ്ങൾ: എല്ലാ അറിയപ്പെടുന്ന ജീവവസ്തുക്കളും ഒന്നോ അതിലധികമോ കോശങ്ങളാൽ നിർമ്മിതമാണ്.
എല്ലാ ജീവകോശങ്ങളും മുൻപുണ്ടായിരുന്ന കോശങ്ങളിൽ നിന്നും അവയുടെ വിഭജനം വഴി ഉണ്ടായവയാണ്.
കോശമാണ് എല്ലാ ജീവികളുടെയും ഘടനാപരവും പ്രവർത്തനപരവുമായ അടിസ്ഥാന ഘടകം.
ഒരു ജീവിയുടെ പ്രവർത്തനം സതന്ത്രകോശങ്ങളുടെ കൂട്ടായ പ്രവർത്തനഫലമാണ്.
കോശങ്ങളിൽ ഊർജ്ജപ്രവാഹം(ഉപാപചയപ്രവർത്തനങ്ങൾ) നടക്കുന്നു.
കോശങ്ങളിലുള്ള ക്രോമസോമുകളിൽ ഡി. എൻ. എ അടങ്ങിയിരിക്കുന്നു.
കോശമർമ്മത്തിലും ( ന്യൂക്ലിയസ്സിലും) കോശദ്രവത്തിലും ആർ. എൻ. എ കാണപ്പെടുന്നു.
ഒരേ സ്പീഷീസിലുള്ള ജീവികളുടെയെല്ലാം കോശങ്ങളുടെ രാസഘടന അടിസ്ഥാനപരമായി ഒരുപോലെയായിരിക്കും.
വിവിധ തരം കോശങ്ങൾ പ്രോക്കാരിയോട്ടിക് കോശം
കോശങ്ങളെ താഴെപ്പറയുന്ന ഉപവിഭാഗങ്ങളിൽപ്പെടുത്താം: പ്രോകാര്യോട്ടുകൾ: യൂകാര്യോട്ടുകൾ ഇതും കാണൂ കോശങ്ങളുടെ പരസ്പര കൂടിച്ചേരൽ കോശജീവശാസ്ത്രം രോഗങ്ങളുടെ രോഗാണുസിദ്ധാന്തം റഫറൻസ്
കോഷ്ഠം ഇംഗ്ലീഷ് വിലാസം https://ml.wikipedia.org/wiki/Bracket
ഒരു വലയം ആരംഭിച്ച് അവസാനിപ്പിക്കുന്നതിനു മുൻപ് മറ്റൊരു വലയത്തിന്റെ ആവശ്യകത വരുകയാണെങ്കിൽ, ആദ്യത്തെ വലയം ചതുരാകൃതിയിലും, ഉള്ളിലെ വലയം വർത്തുളാകൃതിയിലും ആയിരിക്കണം.
ഇത്തരം സന്ദർഭങ്ങളിൽ ഉപയോഗിക്കുന്ന ചതുരാകൃതിയിലുള്ള വലയത്തെ കോഷ്ഠം എന്ന് പറയുന്നു.
ഇത് ഇംഗ്ലീഷ് ഭാഷയിൽ സ്ക്വയർബ്രാക്കറ്റ് (Square Bracket) എന്ന് അറിയപ്പെടുന്നു.
ഉദാ:- 
ചലനഗുണത്തിന്റെ അടിസ്ഥാനത്തിൽ കമ്പ്യൂട്ടറുകളെ രണ്ടായി [എടുത്തുകൊണ്ടുനടക്കാവുന്നവയും (ലാപ്‌ടോപ്, നോട്ട്ബുക്ക് തുടങ്ങിയവ) സ്ഥിരമായി ഒരിടത്തുതന്നെ വയ്ക്കുന്നവയും (പേഴ്സണൽ കമ്പ്യൂട്ടർ, സെർവറുകൾ തുടങ്ങിയവ)] തിരിക്കാം അവലംബം ↑
കോസലം (മേളകർത്താരാഗം) ഇംഗ്ലീഷ് വിലാസം https://ml.wikipedia.org/wiki/Kosalam
കർണാടകസംഗീതത്തിലെ 71ആം മേളകർത്താരാഗമാണ് കോസലം .
ഘടന,ലക്ഷണം ആരോഹണം സ രി3 ഗ3 മ2 പ ധ2 നി3 സ അവരോഹണം സ നി3 ധ2 പ മ2 ഗ3 രി3 സ കൃതികൾ കൃതി കർത്താവ് ആടും അഴകിനിലേ കോടീശ്വര അയ്യർ കാ ഗുഹ ഷണ്മുഖാ കോടീശ്വര അയ്യർ കുസുമകരശ്രി മുത്തുസ്വാമി ദീക്ഷിതർ അവലംബം
കോശമർമ്മം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Cell_nucleus
കോശജീവശാസ്ത്രമനുസരിച്ച്, യൂകാരിയോട്ടുകളിൽ കാണപ്പെടുന്ന കട്ടികുറഞ്ഞ ഒരു ആവരണത്താൽ പൊതിഞ്ഞ ഒരു കോശ ഘടകമാണ് കോശമർമ്മം ( ഇംഗ്ലീഷ് : cell nucleus ).
യൂകാരിയോട്ടുകളിൽ സാധാരണ ഒറ്റ കോശമർമ്മമേ കാണുകയുള്ളു.
കുറച്ചെണ്ണത്തിൽ കോശമർമ്മം കാണപ്പെടുന്നില്ല.
ചിലവയിൽ ഒന്നിലധികം കോശമർമ്മങ്ങൾ അടങ്ങിയിരിക്കുന്നു.
കോശാത്മഹത്യ കോശത്തിന്റെ ന്യൂക്ലിയസ് ചുരുങ്ങാൻ തുടങ്ങുമ്പോഴാണ് കോശആത്മഹത്യ ആരംഭിക്കുന്നത്.
ന്യൂക്ലിയസ് ചുരുങ്ങിയതിനുശേഷം കോശസ്തരം പല കഷ്ണങ്ങളായി മാറി വിവിധ കോശാങ്കങ്ങളെ ആവരണം ചെയ്യുകയും ചെയ്യുന്നു.
അതിനു ശേഷം ഈ കോശാങ്കങ്ങൾ പരസ്പരം അകന്നുപോകുകയും ചെയ്യുന്നു.
ബഹുകോശ ജീവികളിൽ സംഭവിക്കുന്ന പൂർവ്വനിശ്ചിതകോശമരണത്തിന്റെ (Programmed Cell Death) ഒരു രൂപമാണ് അപ്പോപ്‌ടോസിസ് ("വീഴുക" എന്നർഥമുള്ള പുരാതന ഗ്രീക്ക് വാക്കായ ἀπόπτωσις , apóptōsis ൽ നിന്നും).
ജൈവരാസപ്രവർത്തനങ്ങൾ കോശങ്ങളുടെ സ്വഭാവഗുണങ്ങളിലെ മാറ്റങ്ങളിലേക്കും  ( ബാഹ്യഘടന ) മരണത്തിലേക്കും നയിക്കുന്നു.
ഈ മാറ്റങ്ങളിൽ ബ്ലെബിംഗ്, പ്ലാസ്മോളിസിസ് കോശമർമ്മവിഘടനം (nuclear fragmentation), ക്രോമാറ്റിന്റെ സാന്ദ്രീകരണം (chromatin condensation), ക്രോമസോം ഡിഎൻ‌എയുടെ അപചയം, സന്ദേശവാഹക ആർ.എൻ.ഏയുടെ അപക്ഷയം (mRNA decay) എന്നിവ ഉൾപ്പെടുന്നു.
ഒരു മുതിർന്ന മനുഷ്യന് അപ്പോപ്‌ടോസിസ് മൂലം ഓരോ ദിവസവും ശരാശരി 50 മുതൽ 70 ബില്ല്യൺ വരെ കോശങ്ങൾ നഷ്ടപ്പെടുന്നു.
8 നും 14 നും ഇടയിൽ പ്രായമുള്ള ഒരു കുട്ടിക്ക്, പ്രതിദിനം ഏകദേശം 20-30 ബില്ല്യൺ കോശങ്ങളാണ് ഇങ്ങനെ മരിക്കുന്നത്.
കോശത്തിനു സംഭവിക്കുന്ന തീവ്രമായ പരിക്കു മൂലമുണ്ടാകുന്നതും മുറിവു മൂലമുണ്ടാകുന്ന കോശമരണത്തിന്റെ ഒരു വകഭേദവുമായ നെക്രോസിസിസിൽ നിന്നും വിപരീതമായി, ഒരു ജീവിയുടെ ജീവിതചക്രത്തെ സഹായിക്കുന്ന കോശാത്മഹത്യ  വളരെ ക്രമീകരിക്കപ്പെട്ടതും നിയന്ത്രിതവുമായ ഒരു  പ്രക്രിയയാണ്.
ഉദാഹരണത്തിന്, വളർന്നുകൊണ്ടിരിക്കുന്ന മനുഷ്യ ഭ്രൂണത്തിൽ കൈവിരലുകളും കാൽവിരലുകളും വേർതിരിയുന്നത് വിരലുകൾക്കിടയിലുള്ള കോശങ്ങൾ കോശാത്മഹത്യയ്ക്ക് വിധേയമാകുന്നതിനാലാണ്.
നെക്രോസിസിൽ നിന്ന് വ്യത്യസ്തമായി, കോശാത്മഹത്യയിലൂടെ ഉണ്ടാകുന്ന കോശാംശങ്ങളായ അപ്പോപ്‌ടോട്ടിക് ബോഡികൾക്ക് ഫാഗോസൈറ്റിക് കോശങ്ങളായി പ്രവർത്തിക്കാനും അങ്ങനെ കോശാത്മഹത്യയുടെ സമയത്ത് കോശത്തിൽ അടങ്ങിയിരിക്കുന്ന ഘടകങ്ങൾ ഒഴുകി ചുറ്റുമുള്ള കോശങ്ങളിലേക്ക് വ്യാപിച്ച് അവയ്ക്ക് നാശമുണ്ടാകുന്നതിനു മുമ്പു തന്നെ അവയെ വിഴുങ്ങി നീക്കംചെയ്യാനുള്ള കഴിവുമുണ്ട്.
വളരെയധികം ക്രമീകരിക്കപ്പെട്ട ഒരു പ്രക്രിയയായതിനാൽ കോശാത്മഹത്യ ഒരിക്കൽ ആരംഭിച്ചുകഴിഞ്ഞാൽ ഇടയ്ക്കു വെച്ചു നിർത്താൻ സാധ്യമല്ല.
രണ്ട് പ്രക്രിയകളിൽ ഏതെങ്കിലും ഒന്നിലൂടെയാണ് കോശാത്മഹത്യ ആരംഭിക്കുന്നത്.
ആന്തരിക പാത ( intrinsic pathway ) ബാഹ്യ പാത ( extrinsic pathway ) എന്നിവയാണവ.
ആന്തരിക പാതയിൽ കോശം ബാഹ്യസമ്മർദങ്ങൾ അനുഭവിക്കുന്നതിനാൽ സ്വയം മരണപ്പെടുന്നു.
എന്നാൽ ബാഹ്യ പാതയിൽ കോശം സ്വയം മരണപ്പെടുന്നത് മറ്റു കോശങ്ങളിൽ നിന്നുള്ള സന്ദേശങ്ങൾ ലഭിക്കുന്നതിനാലാണ്.
എന്നാൽ ദുർബലമായ ബാഹ്യസന്ദേശങ്ങളും കോശാത്മഹത്യയുടെ ആന്തരികപാതയെ സജീവമാക്കിയേക്കാം.
രണ്ട് പ്രക്രിയകളിലും കോശാത്മഹത്യയ്ക്കു കാരണമാകുന്നത് കാസ്പേസ് എന്ന പ്രോട്ടിയേസിന്റെ പ്രവർത്തനമാണ്.
പ്രോട്ടിയേസ് എന്നാൽ മാംസ്യങ്ങളെ      വിഘടിപ്പിക്കാൻ കഴിവുള്ള രാസാഗ്നി യാണ്.
രണ്ട് പാതകളും ഇനീഷ്യേറ്റർ കാസ്‌പെയ്‌സുകളെയാണ് ആദ്യം ഉത്തേജിപ്പിക്കുന്നത്.
അവ എക്‌സിക്യൂഷണർ കാസ്‌പെയ്‌സുകളെ ഉത്തേജിപ്പിക്കുകയും തുടർന്ന് എക്‌സിക്യൂഷണർ കാസ്‌പെയ്‌സുകൾ പ്രോട്ടീനുകളെ വിവേചനരഹിതമായി വിഘടിപ്പിച്ച് കോശത്തെ കൊല്ലുകയും ചെയ്യുന്നു.
ഒരു ജൈവപ്രതിഭാസമെന്നതിനപ്പുറം, അപൂർണ്ണമായ കോശാത്മഹത്യാപ്രവർത്തനങ്ങൾ പലവിധ രോഗങ്ങളുടെ ഭാഗമായും സംഭവിക്കാറുണ്ട്.
അമിതമായ കോശാത്മഹത്യ ശോഷണത്തിനു കാരണമാകാം.
അതേസമയം അപര്യാപ്തമായ അളവിൽ സംഭവിക്കുന്ന കോശാത്മഹത്യ അനിയന്ത്രിതമായ കോശവർധനവു മൂലമുണ്ടാകുന്ന കാൻസർ പോലെയുള്ള അസുഖങ്ങൾക്ക് കാരണമാകാം.
ഫാസ് റിസപ്റ്ററുകൾ കാസ്‌പെയ്‌സുകൾ പോലെയുള്ള ചില ഘടകങ്ങൾ കോശാത്മഹത്യയെ പ്രോത്സാഹിപ്പിക്കുന്നു, അതേസമയം Bcl-2 കുടുംബത്തിലെ അംഗങ്ങളായ ചില മാംസ്യങ്ങൾ കോശാത്മഹത്യയെ തടയുകയും ചെയ്യുന്നു.
കോശത്തിന്റെ മരണത്തിലേക്ക് നയിക്കുന്ന പ്രോട്ടിയോലൈറ്റിക് കാസ്പേസ് കാസ്കേഡ്
പല പ്രക്രിയകളും സന്ദേശങ്ങളും കോശാത്മഹത്യയിലേക്ക് നയിക്കുന്നുമെങ്കിലും ഇവയെല്ലാം ഒന്നു ചേർന്ന് ഒരൊറ്റ പ്രക്രിയയായി പ്രവർത്തിച്ചാണ് കോശത്തിന്റെ മരണത്തിന് കാരണമാകുന്നത്.
കോശത്തിന് സന്ദേശം കിട്ടിക്കഴിഞ്ഞാൽ ഉത്തേജിപ്പിക്കപ്പെട്ട കാസ്പേസുകൾ (മാംസ്യത്തെ വിഘടിപ്പിക്കുന്ന രാസാഗ്നി) കോശാംഗങ്ങളെ വിഘടിപ്പിക്കാൻ ആരംഭിക്കുന്നു.
കോശാംഗങ്ങളുടെ നശീകരണത്തോടൊപ്പം ഇതുവരെ പൂർണ്ണമായും മനസ്സിലാക്കാൻ സാധിച്ചിട്ടില്ലാത്ത ഒരു പ്രക്രിയയിലൂടെ സന്ദേശവാഹക ആർ.എൻ.ഏ യുടെ വിഘടനം വേഗത്തിൽ നടക്കുന്നു.
കോശാത്മഹത്യയുടെ ആദ്യ ഘട്ടങ്ങളിൽത്തന്നെ സന്ദേശവാഹക ആർ.എൻ.ഏയുടെ വിഘടനം  ആരംഭിക്കും.
കോശാത്മഹത്യയ്ക്കു വിധേയമാകുന്ന ഒരു കോശത്തിന്റെ ബാഹ്യസ്വഭാവസവിശേഷതകളിൽ മാറ്റങ്ങൾ സംഭവിക്കുന്നു.
ഇങ്ങനെയുണ്ടാകുന്ന മാറ്റങ്ങൾ ഇവയാണ്: ലാമെല്ലിപോഡിയയുടെ പിൻവലിയൽ മൂലവും കാസ്‌പെയ്‌സുകൾ മാംസ്യം കൊണ്ടു നിർമ്മിതമായ സൈറ്റോസ്‌കിലിറ്റനെ വിഘടിപ്പിക്കുന്നതു മൂലവും കോശത്തിന്റെ ചുരുങ്ങലും ഗോളാകൃതി പ്രാപിക്കലും സംഭവിക്കുന്നു.
കോശദ്രവ്യം സാന്ദ്രീകരിക്കപ്പെടുന്നതായി കാണാം.
അതോടൊപ്പം കോശാംഗങ്ങൾ ദൃഢമായി കൂടിച്ചേരുന്നു.
അപ്പോപ്‌ടോസിസിന്റെ മുഖമുദ്രയായ പൈക്നോസിസ് എന്നറിയപ്പെടുന്ന ഒരു പ്രക്രിയയിൽ മർമ്മസ്തരത്തിനുള്ളിലെ (പെരിന്യൂക്ലിയർ എൻവെലപ്പ് എന്നും വിളിക്കുന്നു) ക്രോമാറ്റിനെചെറിയ കൂട്ടങ്ങളായി മാറ്റുന്നു.
പിക്നോസിസ് എന്നറിയപ്പെടുന്ന ഈ പ്രക്രിയ കോശാത്മഹത്യയുടെ മുഖമുദ്രയാണ്.
മർമ്മസ്തരത്തിന്റെ കെട്ടുറപ്പ് നഷ്ടടമാകുകയും കാരിയോറെക്സിസ് എന്ന പ്രക്രിയയിലൂടെ കോശസ്തരത്തിനുള്ളിലെ ഡി.എൻ.എ പല കഷ്ണങ്ങളായി മാറുകയും ചെയ്യുന്നു.
ഡിഎൻ‌എയുടെ അപചയത്തിലൂടെ മർമ്മം വ്യതിരിക്തമായ നിരവധി ക്രോമാറ്റിൻ ബോഡികളായി അല്ലെങ്കിൽ ന്യൂക്ലിയോസോമൽ യൂണിറ്റുകളായി വിഭജിക്കപ്പെടുന്നു.
കോശാത്മഹത്യ വേഗത്തിൽ പുരോഗമിക്കുന്നതിനാലും അതിന്റെ ഉൽപ്പന്നങ്ങൾ വേഗത്തിൽ നീക്കംചെയ്യപ്പെടുന്നതിനാലും സാധാരണ ഹിസ്റ്റോളജി സെക്ഷനുകളിൽ തിരിച്ചറിയാനോ ദൃശ്യവൽക്കരിക്കാനോ ബുദ്ധിമുട്ടാണ്.
കാറ്യോറെക്സിസിന്റെ സമയത്ത് എന്റോന്യൂക്ലിയേസിന്റെ പ്രവർത്തനം സജീവമാകുന്നതിന്റെ ഫലമായി നിശ്ചിത അകലത്തിൽ ചെറിയ ഡി.എൻ.എ കഷ്ണങ്ങളാണ് ഉണ്ടാകുന്നത്.
ഇവ ഇലക്ട്രോഫോറെസിസിനുശേഷം അഗർ ജെല്ലിൽ ഒരു "ഏണിയുടെ രൂപത്തിലാണ്" കാണപ്പെടുന്നത്.
ഇസ്കീമിയ അല്ലെങ്കിൽ വിഷപദാർത്ഥം മൂലമുള്ള കോശമരണം എന്നിവയിൽ നിന്നും കോശമരണത്തെ വേർതിരിച്ചറിയാൻ ഏണിയുടെ രൂപത്തിൽ ഡി.എൻ.എ  ക്രമീകരിക്കുന്നുണ്ടോ എന്നു പരിശോധിച്ചാൽ മതി.
സസ്യങ്ങളിൽ
സസ്യങ്ങളിലെ പൂർവ്വനിശ്ചിതകോശമരണത്തിന് മൃഗങ്ങളിലെ കോശാത്മഹത്യയുമായി തന്മാത്രാതലത്തിൽ നിരവധി സാമ്യതകളുണ്ട്; അതോടൊപ്പം വ്യത്യാസങ്ങളുമുണ്ട്.
അതിൽ ശ്രദ്ധേയമായത് കോശഭിത്തിയുടെ സാന്നിധ്യവും മൃതകോശത്തിന്റെ ഭാഗങ്ങൾ നീക്കം ചെയ്യുന്ന രോഗപ്രതിരോധ സംവിധാനത്തിന്റെ അഭാവവുമാണ്.
രോഗപ്രതിരോധ പ്രതികരണത്തിനുപകരം, മൃതമാവുന്ന കോശങ്ങൾ സ്വയം തകരാൻ വസ്തുക്കളെ സമന്വയിപ്പിക്കുകയും അവ ഒരു വാക്യൂളിൽ സംഭരിക്കുകയും ചെയ്യുന്നു.
Anoikis Apaf-1 Apo2.7 Apoptotic DNA fragmentation Atromentin induces apoptosis in human leukemia U937 cells .
Autolysis Autophagy Cisplatin Cytotoxicity Entosis Ferroptosis Homeostasis Immunology Necrobiosis Necrosis Necrotaxis Nemosis p53 Paraptosis Pseudoapoptosis PI3K/AKT/mTOR pathway അടിക്കുറിപ്പുകൾ അവലംബങ്ങൾ
പൊതു ഗ്രന്ഥസൂചിക പുറംകണ്ണികൾ അപ്പോപ്‌ടോസിസും സെൽ ഉപരിതലവും അപ്പോപ്‌ടോസിസ് കാസ്‌പേസ് 3 , പ്രോട്ടിയോലൈസിസ് മാപ്പ് - ആനിമേഷൻ അപ്പോപ്‌ടോസിസ് കാസ്‌പേസ് 8 , പ്രോട്ടിയോലൈസിസ് മാപ്പ് - ആനിമേഷൻ അപ്പോപ്‌ടോസിസ് കാസ്‌പേസ് 7 , പ്രോട്ടിയോലൈസിസ് മാപ്പ് - ആനിമേഷൻ അപ്പോപ്‌ടോസിസ് മിനികോപ്പ് നിഘണ്ടു - അപ്പോപ്‌ടോസിസ് നിബന്ധനകളുടെയും ചുരുക്കെഴുത്തുകളുടെയും പട്ടിക അപ്പോപ്‌ടോസിസ് (പ്രോഗ്രാം ചെയ്ത സെൽ ഡെത്ത്) - ബയോകെമിസ്ട്രി, മോളിക്യുലർ ബയോളജി, സെൽ ബയോളജി എന്നിവയുടെ വെർച്വൽ ലൈബ്രറി Archived 2021-04-25 at the Wayback Machine .
അപ്പോപ്‌ടോസിസ് റിസർച്ച് പോർട്ടൽ അപ്പോപ്‌ടോസിസ് വിവരം അപ്പോപ്‌ടോസിസ് പ്രോട്ടോക്കോളുകൾ, ലേഖനങ്ങൾ, വാർത്തകൾ, സമീപകാല പ്രസിദ്ധീകരണങ്ങൾ.
അപ്പോപ്‌ടോസിസിൽ ഉൾപ്പെടുന്ന പ്രോട്ടീനുകളുടെ ഡാറ്റാബേസ് അപ്പോപ്‌ടോസിസ് വീഡിയോ അപ്പോപ്‌ടോസിസ് വീഡിയോ (YouTube- ലെ WEHI) അപ്പോപ്‌ടോസിസ് കിമ്പാലിന്റെ Archived 2018-03-09 at the Wayback Machine .
ബയോളജി പേജുകളുടെ സംവിധാനങ്ങൾ.
ആന്തരിക സിഗ്നലുകൾ (bcl-2), കാസ്പേസ് -9, കാസ്പേസ് -3, കാസ്പേസ് -7 പാത്ത്വേ എന്നിവയിലൂടെ പ്രവർത്തനക്ഷമമാക്കിയ അപ്പോപ്‌ടോസിസിന്റെ പ്രവർത്തനങ്ങളെക്കുറിച്ച് ലളിതമായ വിശദീകരണം; കാസ്‌പേസ് 8 പാതയിലൂടെ ബാഹ്യ സിഗ്നലുകൾ (FAS, TNF) വഴി.
ശേഖരിച്ചത് 25 മാർച്ച് 2007.
വിക്കി പാത്ത്വേസ് Archived 2008-09-16 at the Wayback Machine .
- അപ്പോപ്റ്റോസിസ് പാത്ത്വേ "ക്യാൻസറിന്റെ സ്വയം നശിപ്പിക്കുന്ന ബട്ടൺ കണ്ടെത്തൽ" .
CR മാസിക (സ്പ്രിംഗ് 2007).
അപ്പോപ്‌ടോസിസ്, കാൻസർ എന്നിവയെക്കുറിച്ചുള്ള ലേഖനം.
സിയാഡോംഗ് വാങിന്റെ പ്രഭാഷണം: അപ്പോപ്റ്റോസിസിന് ആമുഖം Archived 2013-10-29 at the Wayback Machine .
റോബർട്ട് ഹോർവിറ്റ്‌സിന്റെ ഹ്രസ്വ ക്ലിപ്പ്: പ്രോഗ്രാം ചെയ്ത സെൽ മരണം കണ്ടെത്തൽ Bcl-2 ഡാറ്റാബേസ് Archived 2013-10-23 at the Wayback Machine .
ഡെത്ത്ബേസ്: സെൽ മരണത്തിൽ ഉൾപ്പെടുന്ന പ്രോട്ടീനുകളുടെ ഒരു ഡാറ്റാബേസ്, വിദഗ്ദ്ധർ ക്യൂറേറ്റ് ചെയ്യുന്നു യൂറോപ്യൻ സെൽ ഡെത്ത് ഓർഗനൈസേഷൻ കുസാബിയോ സൃഷ്ടിച്ച അപ്പോപ്‌ടോസിസ് സിഗ്നലിംഗ് പാത്ത്വേ
കോശി-ഷ്വാർസ്‌ അസമവാക്യം
രേഖാഗണിതം, സാധ്യതാതന്ത്രം ആദിയായ ഗണിത മേഖലകളിൽ പ്രമുഖമായി പ്രയോഗിക്കപ്പെടുന്ന ഒരു തത്വമാണ് കോശി-ഷ്വാർസ്‌ അസമവാക്യം .
ഗണിതത്തിലെ തന്നെ ഏറ്റവും പ്രധാനപ്പെട്ടതെന്ന് കരുതപ്പെടുന്ന ഒരു അസമവാക്യമാണിത്.
1821ൽ അഗസ്റ്റിൻ-ലൂയിസ് കോശിയാണ് സങ്കലനങ്ങളുടെ ഇടയിൽ ഈ അസമവാക്യത്തിന്റെ  നിലനിൽപ്പ് തെളിയിച്ചത്.
1859ൽ വിക്ടർ ബന്യകോവ്‌സ്‌കിയാണ് സമാകലനങ്ങളിലെ കോശി അസമവാക്യം തെളിയിച്ചത്.
ഇതേ തെളിവ് 1888ൽ ഹെർമൻ ഷ്വാർസ്‌ സ്വതന്ത്രമായി കണ്ടെത്തി.
അസമത്വത്തിന്റെസാമാന്യ രൂപം
ഒരു ആന്തരിക ഗൗണ്യ ക്ഷേത്രത്തിൽ (inner product space) ഉൾപ്പെടുന്ന u, v എന്ന എല്ലാ സാദിശവസ്തുക്കളും (vectors) ഇപ്രകാരം ബന്ധപ്പെട്ടു കിടക്കുന്നു: | ⟨ u , v ⟩ | 2 ≤ ⟨ u , u ⟩ ⋅ ⟨ v , v ⟩ , {\displaystyle |\langle \mathbf {u} ,\mathbf {v} \rangle |^{2}\leq \langle \mathbf {u} ,\mathbf {u} \rangle \cdot \langle \mathbf {v} ,\mathbf {v} \rangle ,}
ഇവിടെ ⟨ ⋅ , ⋅ ⟩ {\displaystyle \langle \cdot ,\cdot \rangle } എന്നത് കൊണ്ട് ഒരു ആന്തരികഗുണനമാണുദ്ദേശിക്കുന്നത്, ഉദാഹരണത്തിന്, സാദിശവസ്തുക്കൾ തമ്മിലുള്ള ബൈന്ദവ ഗുണനം (dot product).
പ്രസ്തുത സമവാക്യത്തെ ഇങ്ങനെയും എഴുതാവുന്നതാണ്.
| ⟨ u , v ⟩ | ≤ ‖ u ‖ ‖ v ‖ .
{\displaystyle |\langle \mathbf {u} ,\mathbf {v} \rangle |\leq \|\mathbf {u} \|\|\mathbf {v} \|.
ഇവിടെ ഒരു സമവാക്യം ഉണ്ടാകുന്നത് u, v എന്ന സാദിശവസ്തുക്കൾ സമാന്തരമാണെങ്കിൽ മാത്രമാണ്.
താര കല്യാൺ
കേരളത്തിൽ നിന്നുള്ള ഒരു നർത്തകിയും, ചലച്ചിത്ര-ടെലിവിഷൻ അഭിനേതാവുമാണ് താര കല്യാൺ .
മലയാളത്തിൽ നിരവധി ചലച്ചിത്രങ്ങളിലും ടെലിവിഷൻ പരമ്പരകളിലും അവർ അഭിനയിച്ചിട്ടുണ്ട്.
ഭരതനാട്യം,കുച്ചിപുടി,മോഹിനിയാട്ടം നർത്തകിയാണ്.2016-ൽ മികച്ച സ്വഭാവ നടിക്കുള്ള ഏഷ്യാനെറ്റ് ടെലിവിഷൻ പുരസ്കാരം നേടി.
കല്യാണ കൃഷ്ണന്റെയും, സുഭലക്ഷ്മിയുടെയും മകളായി 1967-ലാണ് ജനനം.
അവരുടെ ഭർത്താവ്,നർത്തകനും അഭിനേതാവുമായിരുന്നു.2017-ൽ അന്തരിച്ചു.
ചലച്ചിത്രരേഖ Sukhamano Daveede Next Token Number Thanaha Pokkiri Simon (2017) ....
Sree Ezra (2017) ...
Priya's mother Kuttikalundu Sookshikkuka (2016) Kattappanayile Rithwik Roshan (2016) ...
Neethu's relative Lord Livingstone 7000 Kandi (2015) ...
Ananthu's sister Ivan Maryadaraman (2015) ...
Rajalekshmi Avarude Veedu Haram (2015) ...
Isha's mother Alif (2015) ...
Hajiyar's wife Angels (2014) ...
Dr.Sandra Mary Parankimala  (2014) ...
Narayani Pranayakatha (2014) ...
Rose Guitarinaal (2013) ...
Joe Alex's mother Caribbeans (2013) ...
Collector Thiruvambadi Thamban (2012) ...
Thaskara Lahala  (2010) Ammanilavu (2010) ...
April Fool (2010) ...
Malathi Ringtone (2010) ...
Puthiya Mukham  (2009) ...
Anjana's aunt Meghatheertham (2009) ...
Thirakkatha (2008) ...
Dr.Vasanthi Rappakal (2005) ...
Urmila Perumazhakkalam (2004) Uthara (2003) ...
Muthulakshmi Stop Violence (2002) ...
Adv.Pauly Nizhalkkuthu (2002) ...
Madhavy Jeevan Masai (2001) ...
Vipinan's wife Mukha Chithram (1991) ...
Nayanangal (1989) ...
Marikkunnilla Njan (1988) ...
Sukhamo Devi (1986) ...
Amme Bhagavathi (1986) ...
Chottanikkara Devi ടെലിവിഷൻ പരമ്പരകളിൽ Year Serial Role Channel Notes 2016 Jagritha Rahul's Mother (Amrita TV) 2016-2017 Krishnathulasi Padmini a.k.a Paapammal (Mazhavil Manorama) 2015-2017 Karuthamuthu Mallika ( Asianet ) വിജയിച്ചു , Asianet Television Awards 2016 best character actress 2014 Bhagyadevatha Parameshwari (Mazhavil Manorama) 2013 Aayirathil Oruval ( Mazhavil Manorama ) Padasaram ( Asianet ) 2012 Vrindaavanam ( Asianet ) 2011 Randamathoraal Kochammu ( Asianet ) Kudumbayogam 2010 Devi Mahathmyam Goddess Kali ( Asianet ) Rahasyam ( Asianet ) Indraneelam ( Surya TV ) 2009 Hello Kuttichathan 2 Bhuvanasundari ( Asianet ) Main Antagonist 2007-2008 Hello Kuttichathan Bhuvanasundari ( Asianet ) Main Antagonist 2007 Mandaaram Kairali TV 2004 Aalippazham ( Surya TV ) Kadamattathu Kathanar Ambika ( Asianet ) Retelecast in Asianet Plus Megham (Asianet) Varam Anveshi Amrita TV 2003 Sthreejanmam Surya TV 2000 Manal Nagaram DD വിജയിച്ചു,Kerala State television award 2001- Best Actress Nandhuni വിജയിച്ചു,Kerala State television award 2001- Best Actress 1990-1999 Vettah Lakshaarchana Melottu Kozhiyunna Ilakal Maya Sapathnee Salabhanjika Gaandharvasandhya നാടകം Mughaavaranam Kayangal ടെലിവിഷൻ പരിപാടികൾ Snehitha (Amrita TV) Onnum Onnum Monnu (Mazhavil Manorama) 2 Crore Apple Mega Star (Jeevan TV) Patturumal (Kairali TV) Nammal Thammil (Asianet) Tharodayam New Face Hunt (Asianet) അവലംബങ്ങൾ
താര (ചലച്ചിത്രം)
എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് താര .
ഈചിത്രം 1970 ഡിസംബർ 18-ന് കേരളത്തിൽ പ്രദർശിപ്പിച്ചു തുടങ്ങി.
അഭിനേതാക്കളും കഥാപാത്രങ്ങളും സത്യൻ - ബാലകൃഷ്ണപിള്ള പ്രേം നസീർ - വേണുഗോപാലൻ ശാരദ - വാസന്തി താര കെ.പി. ഉമ്മർ - ഗോപിനാഥൻ നായർ തിക്കുറിശ്ശി സുകുമാരൻ നായർ - കേശവൻ കുട്ടി അടൂർ ഭാസി - വേലുപ്പിള്ള കോട്ടയം ചെല്ലപ്പൻ - വിക്രമൻ നായർ എസ്.പി. പിള്ള - അയ്യപ്പൻ ആലുമ്മൂടൻ - പപ്പു ജയഭാരതി - ഉഷ ആറന്മുള പൊന്നമ്മ - കമലമ്മ പങ്കജവല്ലി - മേട്രൺ അടൂർ ഭവാനി - സരസ്വതി അടൂർ പങ്കജം - ഹോസ്റ്റൽ മേട്രൺ വിജയകുമാരി - കാളിക്കുട്ടി.
പിന്നണിഗായകർ ബി. വസന്ത കെ.ജെ. യേശുദാസ് പി. ജയചന്ദ്രൻ പി. ലീല അണിയറ ശില്പികൾ ബാനർ - എക്സൽ പ്രൊഡക്ഷൻസ് കഥ - ശാരംഗപാണി സംഭാഷണം - എസ്.എൽ. പുരം സദാനന്ദൻ സംവിധാനം - എം. കൃഷ്ണൻ നായർ നിർമ്മാണം - എം. കുഞ്ചാക്കോ ഗാനരചന - വയലാർ രാമവർമ്മ സംഗീതം - ജി. ദേവരാജൻ ഗാനങ്ങൾ സംഗീതം - ജി. ദേവരാജൻ ഗാനരചന - വയലാർ രാമവർമ്മ ക്ര.
ഗാനം ആലാപനം 1 മണ്ണിൽ പെണ്ണായ് പിറന്ന ബി വസന്ത 2 കാവേരിപ്പൂന്തെന്നലേ പി സുശീല 3 കാളിദാസൻ മരിച്ചു കെ ജെ യേശുദാസ് 4 നുണക്കുഴിക്കവിളിൽ പി ജയചന്ദ്രൻ 5 ഉത്തരായനക്കിളി പാടി കെ ജെ യേശുദാസ്.
അവലംബം ചലച്ചിത്രംകാണാൻ "താര (1970)
താര (ദേവി) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആദിപരാശക്തിയുടെ പത്തുഭാവങ്ങളായ  ദശമഹാവിദ്യയിലെ പ്രധാനമായ ഒരു ഭഗവതിയാണ് താര ദേവി .
സ്ത്രീ ശക്തിയായ താരയുടെ പേരിനർത്ഥം "സംരക്ഷിക്കുന്നവൾ" എന്നാണ്.
ദുർഗ്ഗ , മഹാകാളി അല്ലെങ്കിൽ പാർവതി എന്നീ പരാശക്തി രൂപങ്ങളുടെ താന്ത്രിക ഭാവങ്ങളിൽ ഒന്നാണു താര.
കൂടാതെ താരിണി എന്ന നാമത്തിലും എന്നും ഭഗവതി അറിയപ്പെടുന്നു.
സംരക്ഷിക്കുക എന്നർതം വരുന്ന താർ എന്ന സംസ്കൃത പദത്തിൽ നിന്നാണു താര എന്ന പേർ ഉളവായിട്ടുള്ളത്.
എന്നാൽ മിക്ക തദ്ദേശ ഭാഷകളിലും നക്ഷത്രം എന്നാണു ഈ വാക്കിന്റെ അർത്ഥം.
സ്വയം സുന്ദരമായതും എന്നാൽ സ്വയം തന്നെ ശക്തിയാർജിച്ചതുമായ, എല്ലാ ജീവന്റെയും ആധാരമാണു താര എന്നു സാരം.
കാളിക്ക് സമാനമായ രൂപത്തിൽ ആണ് താരാഭഗവതിയെ അവതരിപ്പിച്ചിരിക്കുന്നത്.
പ്രകൃതി ദുരന്തങ്ങളെ നിയന്ത്രിക്കുന്നതും അവയിൽ നിന്നും രക്ഷകിട്ടുവാനും താരാദേവിയെ ആണ് ഉപാസിക്കേണ്ടത് എന്ന് താന്ത്രികർ വിശ്വസിക്കുന്നു.
താരയെ കുറിച്ചു വാമൊഴിയായി പറഞു വന്ന ഒരു കഥയുണ്ട്.
ദേവാസുരന്മാരുടെ പാലാഴി മദനവുമായി ഇത് ബന്ധപ്പെട്ടിരിക്കുന്നു.
ഹലാഹല വിഷം കുടിച്ച ശിവൻ അതിന്റെ ശക്തിയാൽ മൊഹാലസ്യ പെട്ടു പോകുന്നു.
മഹാദേവിയായ ദുർഗാ മാതാവ് അപ്പോൾ താരാരൂപം ധാരണം ചെയ്തു ,അദ്ദേഹത്തെ മടിയിലിരുത്തി മുലയൂട്ടി ,വിഷവീര്യം നശിപ്പിച്ചു എന്നാണു ഒരു വിശ്വാസം.
താര (പർവ്വതം) ഇംഗ്ലീഷ് വിലാസം https://ml.wikipedia.org/wiki/Tara_(mountain)
പടിഞ്ഞാറൻ സെർബിയയിൽ സ്ഥിതിചെയ്യുന്ന ഒരു പർവ്വതമാണ് താര പർവ്വതം (English: Tara (mountain) .
ഇറ്റലിയുടെ വടക്കുപടിഞ്ഞാറ് നിന്ന് തുടങ്ങി സ്ലോവേനിയ , ക്രൊയേഷ്യ , ബോസ്‌നിയ ഹെർസെഗോവിന , സെർബിയ , മോണ്ടെനെഗ്രോ , അൽബേനിയ , തെക്കുകിഴക്ക് കൊസോവോ എന്നിവിടങ്ങളിലായി വ്യാപിച്ചു കിടക്കുന്ന ദിനാറിക് ആൽപ്‌സ് പർവ്വത നിരയുടെ ഭാഗമാണ് ഇത്.
സമുദ്ര നിരപ്പിൽ നിന്നും 1,000 - 1,500 മീറ്റർ ഉയരത്തിലാണ് ഈ പർവ്വതം സ്ഥിതിചെയ്യുന്നത്.
ഈ മലയുടെ ചെരുവുകൾ ഇടതൂർന്ന വനങ്ങളാൽ പൊതിഞ്ഞിരിക്കുകയാണ്.
പ്രസിദ്ധമായ ഒരു വിനോദ സഞ്ചാര കേന്ദ്രമാണ് ഈ പർവ്വതം.
ഈ മലയുടെ ഒരു വലിയ ഭാഗവും താര ദേശീയ പാർക്കാണ്.
ഇവിടത്തെ ഏറ്റവും ഉയരം കൂടിയ കൊടുമുടി സോബ്രീസ്റ്റാണ് .
1,544 മീറ്ററാണ് ഇതിന്റെ ഉയരം.
ദേശീയ പാർക്ക്
താര പർവ്വതവും, സ്വിജേസ്ദ മലയും ചേർത്ത് 1981ലാണ് താര നാഷണൽ പാർക്ക് സ്ഥാപിച്ചത്.
ഡ്രിന നദി ഒഴുകുന്നത് ഈ പ്രദേശത്ത് കൂടിയാണ്.
220  ചതുരശ്ര കിലോമീറ്റർ പരന്നു കിടക്കുന്ന ദേശീയ പാർക്ക് സമുദ്ര നിരപ്പിൽ നിന്ന് 250 മുതൽ 1500 മീറ്റർ വരെ ഉയരത്തിലാണ് ഇത് സ്ഥിതിചെയ്യുന്നത്.
പാർക്കിന്റെ മാനേജ്‌മെന്റ് ഓഫീസ് സ്ഥിതിചെയ്യുന്നത് ബജിന ബസ്തയിലാണ്.
അവലംബം {{ citation }} :  CS1 maint: unrecognized language ( link )
താര ഇംഗ്ലീഷ് വിലാസം https://ml.wikipedia.org/wiki/Tara_(Ramayana)
രാമായണത്തിൽ പരാമർശിക്കപ്പെട്ടിട്ടുള്ള വാനര രാജ്ഞി.
വാനര രാജാവായ ബാലിയുടെ പത്നി.
അംഗദൻ ഇവരുടെ പുത്രനാണ്.
സുഷേണൻ എന്ന വാനരന്റെ പുത്രിയാണ് താരയെന്നും, പാലാഴി മഥനത്തിൽ നിന്നാണ് താര ജനിച്ചതെന്നും രണ്ട് ഐതിഹ്യങ്ങൾ നിലനില്ക്കുന്നു.
ബാലിയുടെ മരണശേഷം താര സുഗ്രീവന്റെ പത്നിയായി.
മഹാപാതകനാശനത്തിനായി കേരളീയർ ഭജിക്കുന്ന പഞ്ചകന്യകമാരിൽ ഒരാളാണ് താര.
താരയെ വിവേകമതിയും അനുനയപാടവമുള്ളവളുമായാണ് രാമായണത്തിൽ ചിത്രീകരിച്ചിരിക്കുന്നത്.
സുഗ്രീവനോട് ഏറ്റുമുട്ടാൻ പോയ ബാലിയെ യുക്തിവാദംകൊണ്ട് താര പിന്തിരിപ്പിക്കുവാൻ ശ്രമിച്ചതായി രാമായണത്തിൽ കാണുന്നു.
സീതാന്വേഷണത്തിനു താമസം നേരിടുന്നതിൽ കുപിതനായി സുഗ്രീവനെ ശകാരിക്കാനെത്തിയ ലക്ഷ്മണനെ ശാന്തനാക്കിയതും താരയാണ്.
ദേവഗുരുവായ ബൃഹസ്പതിയുടെ പത്നിയുടെ പേരും താര എന്നാണെന്ന് ഭാഗവതം നവമസ്കന്ധത്തിൽ കാണുന്നു.
അതിസുന്ദരിയായ താര ചന്ദ്രനിൽ അനുരക്തയായി അദ്ദേഹത്തോടൊപ്പം താമസം ആരംഭിച്ചു.
ഇത് ദേവന്മാരെ പ്രകോപിപ്പിക്കുകയും അവർ ചന്ദ്രനെതിരെ യുദ്ധത്തിനൊരുങ്ങുകയും ചെയ്തു.
ഒത്തുതീർപ്പിനു തയ്യാറായ ചന്ദ്രൻ താരയെ ഭർത്തൃഗൃഹത്തിലേക്ക് മടക്കി അയച്ചു.
ഇതിനു ശേഷം താര പ്രസവിച്ച ശിശു(ബുധൻ)വിനെച്ചൊല്ലി ബൃഹസ്പതിയും ചന്ദ്രനും തമ്മിൽ തർക്കമുണ്ടായി.
ശിശു ചന്ദ്രന്റേതാണെന്ന് താര പറയുകയും ആ ശിശു ചന്ദ്രഭവനത്തിൽ വളരുകയും ചെയ്തു.
തിബത്തൻ പുരാണത്തിലെ ഒരു ദേവിക്കും താര എന്നു പേരുള്ളതായി കാണുന്നു.
ബുദ്ധമതത്തിൽ അവലോകിതേശ്വരന്റെ തുല്യ പദവിയുള്ള സ്ത്രീ രൂപമാണ് താരാദേവി .
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താര എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തായ്‌വാൻ ഇംഗ്ലീഷ് വിലാസം https://ml.wikipedia.org/wiki/Taiwan
കിഴക്കനേഷ്യയിലെ ഒരു ദ്വീപാണ് തായ്‌വാൻ അഥവാ റിപ്പബ്ലിക് ഓഫ് ചൈന (ചരിത്രപരമായി 大灣 / 台員 / 大員 / 台圓 / 大圓 / 台窩灣 ).
പ്രസിഡണ്ടാണ് രാജ്യത്തിന്റെ പരമാധികാരി.
പോർട്ടുഗീസിൽ ഫോർമോസ എന്നും തായ്‌വാൻ അറിയപ്പെട്ടിരുന്നു.
ചൈനീസ് , തായ്‌വാനീസ , മൻഡറിൻ എന്നിവയാണ് ദ്വീപിലെ പ്രധാന ഭാഷകൾ.
താവോ, കൺഫ്യൂഷൻ ബുദ്ധമതം എന്നിവയാണ് മതവിഭാഗങ്ങൾ.
തായ്‌വാനിലെ കറൻസി ന്യൂ തായ്‌വാൻ ഡോളർ (NT Dollar) ആണ്.
തായ്‌പേയി, തയ്ചുങ്, കൗശുങ്, ചുൻഗാ പഞ്ചിയാവോ എന്നിവയാണ് ഇവിടുത്തെ പ്രധാന നഗരങ്ങൾ.
തുറമുഖ കേന്ദ്രം കീലുങ് എന്നറിയപ്പെടുന്നു.
ചൈനീസ് ന്യൂ ഇയർ , മൂൺ ഫെസ്റ്റിവൽ എന്നിവയാണ് ഇവിടുത്തെ പ്രധാന ആഘോഷങ്ങൾ.
തായ്‌വാനിലെ പ്രധാന ദ്വീപാണ് ഫൊർമോസ .
തായ്‌വാനും ചൈനയും തമ്മിലുള്ള തർക്കത്തിന് വർഷങ്ങൾ പഴക്കമുണ്ട്.
1949 ഒക്ടോബർ 1-നാണ് വിപ്ലവം ജയിച്ച് ചൈന നിലവിൽ വന്നത്.
അക്കാലത്ത് മാവോ സേതൂങ് വിപ്‌ളവം ജയിച്ച് ജനകീയ ചൈനയെ റിപ്പബ്ലിക് ആയി പ്രഖ്യാപിച്ചു.
അന്ന് പരാജിതനായ ചിയാങ് കയ് ഷെക് തന്റെ സൈന്യത്തോടൊപ്പം തായ്‌വാൻ ദ്വീപിലേക്ക് പലായനം ചെയ്തു.
തുടർന്ന് തായ്‌പെയ് തലസ്ഥാനമാക്കി ഭരണമാരംഭിക്കുകയും ചെയ്തു.
തായ്‌വാനാണ് യഥാർഥ ചൈന റിപ്പബ്ലിക് എന്ന് ചിയാങ് അവകാശപ്പെടുകയും കമ്യൂണിസ്റ്റ് വിരുദ്ധരായ രാജ്യങ്ങൾ ഇത് അംഗീകരിച്ചു കൊടുക്കയും ചെയ്തു.
അങ്ങനെ തായ്‌വാന്റെ റിപ്പബ്ലിക് ഓഫ് ചൈന എന്ന നാമം ഇന്നും തുടരുന്നു.